પરંતુ પીડિતાના આક્ષેપ બાદ પત્રકારોને જવાબ આપવા આવેલા કમિશનર અનુપકુમાર સિંગે કહ્યુ પીડિતાની ફરીયાદને સમર્થન કરે તેવા પુરાવા હજી તેમને હાથ લાગ્યા નથી. આ નિવેદનનો અર્થ સ્પષ્ટ હતો કે પીડિતા જે ફરીયાદ કરી રહી છે સંભવ છે કે તેવી કોઈ ઘટના જ પીડિતા સાથે ઘટી નથી. જો કે પોલીસ ઉપર આરોપ ના લાગે માટે પીડિતાએ આરોપી તરીકે જેમના નામનો ઉલ્લેખ કર્યો હતો તેવા આરોપીને પકડવાની ઉતાવળ પોલીસે કરી નહીં. કદાચ આ હિમંત પોલીસ કમિશનરની મક્કમતાને કારણે આવી હશે. એક વખત જો પોલીસે ઉતાવળમાં આરોપીને પકડી લીધા હોત તો ટ્રાયલ વગર આ તમામ આરોપીઓ પાંચ-સાત વર્ષ જેલમાં રહેતા, કારણ સુપ્રીમ કોર્ટ સુધી એક પણ કોર્ટ ગેંગ રેપ જેવા કિસ્સામાં જામીન આપતી નહીં.